ผมชื่อ เจ็น เบอร์เจนสเต็น รู้จักกันในชื่อเล่นๆว่าเจบบ์ ผมเป็นหัวหน้านักพัฒนาให้กับ Minecraft
ตอนมาอยู่ที่ mojang.com ผมอายุประมาณ 11 หรือ 12 และผมเริ่มเขียนโปรแกรมเพราะว่า
ผมต้องการสร้างเกม เพื่อนของคุณพ่อคนหนึ่งบอกผมว่า จะสร้างเกมได้นั้น
คุณต้องเรียนรู้วิธีการเขียนโปรแกรม นี่คือการเริ่มต้นของผม ผมชอบการออกแบบและหาวิธี
สร้างสรรค์สิ่งของต่างๆขึ้นมา นี่เป็นสาเหตุที่ทำให้ผมชอบ Minecraft จริงๆ
ในชั่วโมงถัดจากนี้ คุณจะได้เรียนรู้พื้นฐานของความรู้ทางด้านคอมพิวเตอร์โดยการใช้โปรแกรม Alex หรือ Steve
เพื่อให้วัตถุที่จำลองขึ้นมาเคลื่อนไหวในโลกของ Minecraft วิธีการเขียนโปรแกรมแบบดั้งเดิมนั้นเป็นการเขียนโค้ดด้วยตัวอักษร
แต่สมัยนี้เราใช้บล็อกแทน ซึ่งเป็นระบบที่ใช้บล็อกต่างๆ ที่คุณสามารถลากและวางแทน
การเขียนโปรแกรม ที่จริงแล้ว คุณกำลังสร้างโค้ดด้วย จาวา-สคริปต์ ซึ่งเป็นหลักการที่คุณ
กำลังเรียนรู้สิ่งที่นักโปรแกรมเมอร์ใช้อยู่ และเป็นพื้นฐานด้านคอมพิวเตอร์ในทุกวันนี้
เช่นเดียวกับที่ Mojang นี่ เราก็ใช้หลักการเดียวกัน ในการสร้างให้ Minecraft ทำตามที่เราต้องการ
ก่อนที่เราจะเริ่มกัน ให้คุณเลือกผู้แสดงมาหนึ่งสักคนหนึ่ง ผมจะเลือก Alex โดยเราจะมาเขียนโค้ดเป็นโปรแกรม
ที่จะทำให้ Alex เคลื่อนไหวไปรอบๆ จอ โดยจอภาพของคุณนั้นจะถูกแบ่งออกเป็นสามส่วนหลักๆ
ด้านซ้ายเป็นบริเวณที่ใช้เล่น Minecraft เป็นที่ที่โปรแกรมของคุณจะใช้ทำงาน คำสั่งสำหรับ
แต่ละลำดับนั้นจะถูกเขียนด้านล่าง บริเวณตอนกลางเป็นทูลบอกซ์หรือกล่องเครื่องมือ และบล็อกเหล่านี้แต่ละอัน
เป็นคำสั่งที่กำกับการทำงานของ Alex ส่วนบริเวณสีขาวทางขวานั้นเราเรียกว่า
พื้นที่ทำงานและเป็นที่ซึ่งเราใช้สร้างโปรแกรม โดยถ้าหากเราลากบล็อก moveForward(); ไปที่
พื้นที่ทำงานของเราแล้วคลิก Run จะเกิดอะไรขึ้น Alex ก็จะเคลื่อนไปข้างหน้าหนึ่งช่องตาราง
และถ้าหากเราต้องการทำบางอย่างหลังจากที่ Alex เคลื่อนที่ไปหนึ่งช่อง เราจะทำอย่างไร?
เราสามารถเำพิ่มบล็อกเข้าไปในโปรแกรมของเรา ผมจะเลือกใช้บล็อก turnRight(); โดยทีผมจะลากบล็อกนี้
ไปไว้ต่อจากบล็อก moveForward(); ของผม แล้วรอจนเส้นสีส้มปรากฎขึ้นมา ต่อจากนั้นผมก็จะวางมันลง
โดยที่บล็อกทั้งสองจะประกบเข้าหากัน เมื่อผมกดปุ่ม Run อีกครั้งหนึ่ง Alex จะทำตาม
คำสั่งต่างๆที่ซ้อนกันจากด้านบนลงมาด้านล่างในพื้นที่ทำงานของเรา และหากว่าคุณต้องการลบบล็อกทิ้ง
ก็แค่เพียงลากบล็อกนั้นจากกองคำสั่งกลับไปที่กล่องเครี่องมือ หากต้องการเปลี่ยนกลับไปให้เหมือนเดิม
และกลับไปตอนที่เริ่มต้นใหม่อีกครั้ง คุณสามารถใช้ปุ่ม Start Over ที่อยู่มุมบนขวาของพื้นที่ทำงาน
อ้อมีอีกอย่างหนึ่ง คุณเห็นสามเหลี่ยมเล็กๆ ที่อยู่บนบล็อกให้เลี้ยวใหม?
เมื่อใดก็ตามที่คุณเห็นสามเหลี่ยมเหล่านี้ หมายความว่าคุณมีตัวเลือกอื่นๆอีก
เรามาเริ่มเขียนโค้ดกันเถอะ!